सईद का दावा, कश्मीर में सफल है जिहाद  
मुम्बई आतंकवादी हमले का मुख्य साजिशकर्ता हाफिज मोहम्मद सईद ने दावा किया कि जम्मू कश्मीर में जिहाद सफल हो रहा है।
लश्करे तैयबा संस्थापक एवं वर्ष 2008 मुम्बई आतंकवादी हमले का मुख्य साजिशकर्ता हाफिज मोहम्मद सईद ने दावा किया कि जम्मू कश्मीर में जिहाद सफल हो रहा है और इसका अंत जल्द ही भारत के सामने होगा।   लश्करे तैयबा के संगठन जमात उद दावा प्रमुख सईद ने लाहौर से 70 किलोमीटर दूर स्थित नारोवल जिले में जिहाद की जरूरत पर बल देते हुए इसके लिए लोगों से अपना जीवन समर्पित करने का आह्वान किया। उसने कहा, कश्मीर में जिहाद अब सफल परिणाम सामने आ रहे हैं और जल्द ही इसका अंत भारत के सामने होगा। उसने जिहाद के आश्चर्यजनक परिणाम के बारे में बताते हुए कहा, अमेरिका को जिहाद की ताकत के आगे अफगानिस्तान छोड़ना पड़ा था और भारत को भी इस कारण से आत्मसमर्पण करना पड़ेगा।   सईद ने कश्मीर का ध्येय छोड़ने के लिए पाकिस्तान पीपुल्स पार्टी नीत सरकार की आलोचना की।